ศธ.ลุ้นของบฯ 63 กว่า 444053 ล้านบาท
หวังใช้ขับเคลื่อนปฎิรูปศึกษา-สนองนโยบายรัฐบาล จี้เบิกจ่ายเงินปี 62,นายอำนาจ วิชยานุวัติ รองปลัดกระทรวงศึกษาธิการ (ศธ.) เปิดเผยว่า ขณะนี้ ศธ.ได้จัดทำคำของบประมาณรายจ่ายปี 2563 เสร็จเรียบร้อยแล้ว โดยล่าสุดได้ส่งคำขอในวงเงิน 444,053.2130 ล้านบาท,เพิ่มจากคำขอในครั้งแรกที่เสนอไป 428,411.1092 ล้านบาท หรือประมาณ 15,642 ล้านบาท แยกเป็น สำนักงานปลัด ศธ. 69,433.9017 ล้านบาท สำนักงานเลขาธิการสภาการศึกษา 343 ล้านบาท สำนักงานคณะกรรมการการศึกษาขั้นพื้นฐาน 327,356.3938 ล้านบาท สถาบันส่งเสริมการสอนวิทยาศาสตร์และเทคโนโลยี 3,003.6870 ล้านบาท สำนักงานเลขาธิการคุรุสภา 518.3878 ล้านบาท สำนักงานส่งเสริมสวัสดิการและสวัสดิภาพครูและบุคลากรทางการศึกษา 960.8676 ล้านบาท โรงเรียนมหิดลวิทยานุสรณ์ 333.7335 ล้านบาท สถาบันทดสอบทางการศึกษาแห่งชาติ 1,466.5775 ล้านบาท และสำนักงานรับรองมาตรฐานและประเมินคุณภาพการศึกษา 659.2012 ล้านบาท ทั้งนี้ คาดว่าร่าง พ.ร.บ.งบประมาณรายจ่ายประจำปี 2563 น่าจะเข้าสู่การพิจารณาของสภาผู้แทนราษฎรเพื่อพิจารณาวาระ 1 ได้ในช่วงต้นเดือน ก.ย.นี้,การจัดทำงบฯรายจ่ายประจำปี 2563 ของ ศธ.นี้ ได้ปรับให้สอดคล้องกับนโยบายของรัฐบาลที่ประกาศต่อสภาฯ รวมถึงนโยบายของรัฐมนตรีศึกษาธิการทั้ง 3 ท่าน ซึ่งหากผ่านความเห็นชอบจะทำให้ภารกิจการปฏิรูปการศึกษาขับเคลื่อนไปได้ตามเป้าหมาย รองปลัด ศธ. กล่าวและว่า สำหรับการใช้จ่ายงบฯประจำปี 2562 ซึ่งถือว่าอยู่ในช่วงไตรมาสสุดท้าย หรือปลายปีงบฯแล้วนั้น จากการติดตามการเบิกจ่ายงบฯของแต่ละหน่วยงานในสังกัด ศธ. ส่วนใหญ่เป็นไปตามเป้าหมายที่กำหนด หรือกว่า 80% แล้ว จะมีล่าช้าอยู่บ้างในส่วนของสำนักงานส่งเสริมการศึกษานอกระบบและการศึกษาตามอัธยาศัย (กศน.) ซึ่งต้องโอนเงินค่าใช้จ่ายรายหัวให้หน่วยงานในสังกัด ทราบว่าจะเรียบร้อยในอีกไม่กี่วันนี้,นายอำนาจกล่าวอีกว่า แม้จะเร่งรัดให้ทุกหน่วยงานเร่งใช้และเบิกจ่ายงบฯ แต่ก็ได้เน้นย้ำให้มีการดำเนินการตามระเบียบของทางราชการอย่างเคร่งครัด เพื่อให้การใช้จ่ายงบฯเกิดประโยชน์สูงสุด และเป็นไปด้วยความโปร่งใส สำหรับงบฯที่เหลือจ่าย แต่ละหน่วยงานได้ขอปรับงบฯดังกล่าวเพื่อนำไปใช้ในเรื่องที่มีความจำเป็นเร่งด่วน เช่น ค่าสาธารณูปโภค เนื่องจากสถานศึกษาหลายแห่งได้รับงบฯไม่พอกับค่าใช้จ่าย ซึ่ง ศธ.ก็จะเห็นชอบให้ตามคำขอ.
นายอำนาจ วิชยานุวัติ รองปลัดกระทรวงศึกษาธิการ (ศธ.) เปิดเผยว่า ขณะนี้ ศธ.ได้จัดทำคำของบประมาณรายจ่ายปี 2563 เสร็จเรียบร้อยแล้ว โดยล่าสุดได้ส่งคำขอในวงเงิน 444,053.2130 ล้านบาท
อำนาจ วิชยานุวัติ,สำนักงานปลัด ศธ.,งบประมาณ,รายจ่าย,ค่าสาธารณูปโภค,ปฎิรูปศึกษา,ตามอัธยาศัย,การศึกษา